Ayen akk yesɛedday umdan n tegnatin ikemren deg tudert-is yeɣleb-it s ṣber, imi d azamul n tebɣest, n ṛzana d lekyasa. Timetti tefka-as azal meqqren i usentel-agi, imi s yis-s i ttaken afud i umdan i waken ad yaẓ ɣer sdat. Aṭas n yinzan id-yewwin awal fell-as, gar-asen: -Ula d ṣber d tawant. Tugna n ṣber ; win yesɛan leɛqel ɣas yemmuger-d aɛewwiq neɣ iɛeddi fell-as neɣ ixuṣ kra yewwi-d fell-as ad yesber acku aka i tella ddunit akken yella liser i tella ccedda. Deg yinzi-a ṣber d azamul n tebɣest. Asugnen d amazday, akked yimanay. D asugnen n ṣber d wazal-is deg tmetti.